Jakelussa mainitut

**MAAHANMUUTTOVIRASTON MAKSULLISTEN SUORITTEIDEN PUITESOPIMUKSEN OHJAUSRYHMÄ**

Aika 9.10.2017 klo 12.00–14.00

Paikka Sisäministeriö, Kirkkokatu 12, kokoushuone Aleksanteri

Paikalla: Pj SM/MMO Maahanmuuttojohtaja Sirkku Päivärinne, UM Taloussuunnittelija Juha Toivola, Migri Johtaja Tiina Suominen, Migri Talousjohtaja Pernilla Wasström, SM/HKO Erityisasiantuntija Kari Kananen, SM/MMO Erityisasiantuntija Sanna Montin, VM Budjettineuvos Kirsti Vallinheimo, SM/MMO Säädösvalmisteluavustaja Tiina Pelkonen, siht. SM/MMO Erityisasiantuntija Kirta Sandström

ESITYSLISTA

1. **Kokouksen avaus, läsnäolijoiden toteaminen ja esityslistan hyväksyminen**

Puheenjohtaja avasi kokouksen ja toivotti jäsenet tervetulleeksi ohjausryhmän syksyn 2. kokoukseen.

1. **Edellisen kokouksen pöytäkirjan hyväksyminen**

Kommentit edelliseen pöytäkirjaan saatu ja huomioitu kokouskutsun liitteenä olleeseen pöytäkirjaan. Edellisen kokouksen pöytäkirja hyväksyttiin.

1. **Sopimusosapuolten OKA-hinnat (saatavuus ja toimittaminen asetuksen valmistelun perustaksi)**
* **Migrin, UM:n ja TEM:n OKA-laskelmat**

Kananen kertoi, että Migri on sovitusti toimittanut OKA-laskelmat 2.10.2017. Kiinnitettiin huomiota, että muutamaan lupaan ei ole laskettu omakustannusarvoa.

Wasström totesi, että Migrissä on meneillään muutos lupien laskennan osalta, jonka tarkoituksena on, että työaikaa voidaan kohdistaa asiakaspalvelupisteissä helpommin ja siten tehdä jakoja. Anna Lindström tekee tätä työtä. Migrin toiveena olisi, että se voisi vielä tehdä uudet laskelmat maksutyöryhmälle, joissa olisi mukana myös elo- ja syyskuu ja tiedusteli, mikä on aikataulu?

Pj. totesi prosessin ja tavoitteena saada esitys raha-asiainvaliokuntaan marraskuussa. Todettiin myös, että laskennan osalta on menetelty aikaisemminkin siten, että otanta otetaan alkuvuoden osalta. Työprosessi on vakioitu.

Wasström kertoi, että jokaisen kuukauden 15.pvä tehdään edellisen kuukauden osalta ajo, mikä tarkoittaisi sitä, että seuraavan viikon aikana olisi mahdollisuus tuottaa uudet laskelmat. Pohdittiin, lisääkö tämä laskelmien luotettavuutta. Wasström kertoi, että alkuvuonna Migrissä oli paljon kohdentamatonta työtä eli sen osalta ei vielä pystytä arvioimaan, muuttaako kokonaisuutta. Migrin toiveena on, että maksuja ei ainakaan laskettaisi kun otetaan huomioon, että viime vuonna kustannusvastaavuus oli heikolla tasolla. Todettiin, ettei maksujen suhteen ole yleensä tehty suuria muutoksia vaan keskeistä on johdonmukaisuus vuodesta toiseen.

Vallinheimo huomioi, että yleensä tulee varata 4 viikkoa aikaa lausunnon antamiselle. VM edellyttää, että kustannusvastaavuuslaskelmat on esitelty maksuasetuksen perustelumuistiossa.. Esitys menee kuitenkin rv-käsittelyyn, joten voitaisiin jättää varauma ja täsmentää vielä esitystä sikäli jos uudet laskelmat tuottaisivat muutoksia. Sovittiin, että Migri toimittaa uudet laskelmat 18.10.2017 mennessä.

UM:n osalta saatu tarvittavat tiedot laskelmien tekemiseen. TEM:n osalta todettiin, että käytetään sovittuja aiempia tietoja. Vallinheimo tiedusteli start up-luvan osalta Tekesin osuudesta, meneekö ilman maksuja ns. virkatyönä? Mikäli suoritteesta ei perittäisi maksua, tulisi peruste kirjata auki asetukseen.

* **Uudet lupaperusteet ja niiden maksut**

Montin kertoi, että uusia lupakategorioita on monta:

- HE kausityöntekijöistä ja yrityksen sisällä siirtyvistä (ICT) tulisi voimaan mahdollisesti jo ennen vuodenvaihdetta. SM:ssä pohdittu, miten aikaväli esim. joulukuusta alkaen. Ensi vuoden alusta tulee maksuasetuksessa huomioitua, mutta jos esitys uudeksi maksuasetukseksi saataisiin nopeasti rahakuntaan, päästäisiin samalla työllä.

Lupien osalta lyhytkestoisempi 3-6 kk kestävä työ voisi olla maksultaan 470 e vastaten luvan hintaa, jossa ei ole tarveharkintaa. Kausityöntekotodistus myönnetään alle 3kk kestävälle työlle. Nykyisellään tällaista lupakategoriaa ei ole olemassa, joten luvan hinta joudutaan arvioimaan. Migri on arvioinut, että 100 euroa olisi työnhinta tällä työmäärällä.

Yritysten sisällä siirtyvistä (ns. ICT) työnantaja tekee ilmoituksen ja Migrillä on mahdollisuus vastustaa siirtymistä. Tämä edellyttää jonkin verran työtä mm. työehtojen tarkistamista. Kaikkiaan kohdistuu pieneen määrään henkilöitä, arviot määristä on hyvä tarkistaa HE-tekstistä ja todeta muistiossa. Valmistelussa on opiskelijat, tutkijat ym. ryhmiä koskevan direktiivin implementointi, joten lupamaksu pitäisi pystyä määrittämään samalle tasolle.

- Start-up-luvat: kasvuyrittäjän lupa tulee uutena kategoriana lakiin.Varsinaista tarveharkintaa ei tule, joten analogia haetaan vastaavasti ja lupamaksu olisi 470 euroa.

- Maksun palautus: Migri on tehnyt asiakkaalle maksun palauttamista koskien tekstiesityksen. Esitystä tutkitaan mm. talousarvioasetuksen ja maksuun sitoutumisen kautta.

Aikataulusta todettiin, että toimitetaan lausunnolle viimeistään marraskuun alussa.

Vallinheimo totesi, että mikäli on tarve saada uusi asetus voimaan jo tämän vuoden joulukuun alusta, voitaisiin uudella asetuksella kumota vanha vielä voimassaoleva asetus.

1. **Keskustelu maksuasetuksen valmistelussa huomioitavista muutostarpeista**

ks. edellinen asiakohta

1. **Muut asiat**

1) Fulbright

Todettiin edellisessä kokouksessa keskusteltuun liittyen, että Fulbright- säätiön kanssa järjestetään tapaaminen 10.10.2017. Säätiön esittämä maksuttomuus tälle tietylle ryhmälle voisi yhdenvertaisuusnäkökulmasta olla ongelmallista. Säätiötä kuullaan yhdessä UM:n edustajan kanssa. Virallinen vastaus toimitetaan, kun asia on käsitelty ministeriössä.

2) UM:n protokollaosaston esitys

Toivola kertoi, että edellisessä kokouksessa keskustellun perusteella UM toteuttanut kyselyn edustustoille. KPA-yksikkö kannattaa protokollaosaston esitystä. Kyse on kuitenkin rajallisesta määrästä henkilöjä. Pj totesi, että UM-SM retriitti on tulossa ja asiaa voitaisiin käsitellä siellä. SM keskusteluttaa sisäisesti, miten linja haetaan.

Pöytäkirjan liitteenä toteutettu kysely vastauksineen.

1. **Seuraava kokous:**

Pj ehdotti kirjallista menettelyä jatkossa. Muistion ja asetustekstin lähdettyä VM:lle lausunnolle, voivat ohjausryhmän jäsenet samalla toimittaa kirjallisen palautteen työryhmän sihteerin kautta, mikä heillä on asetusluonnokseen tai muistioon huomautettavaa.

Puheenjohtaja

Maahanmuuttojohtaja Sirkku Päivärinne

Sihteeri

Erityisasiantuntija Kirta Sandström

|  |  |
| --- | --- |
| Liite | UM:n selvitys (kohtaan 5.) |
| Jakelu | UM Taloussuunnittelija Juha ToivolaUM Hallinnollinen avustaja Elisa Kojo TEM Hallitusneuvos Olli Sorainen Migri Talousjohtaja Pernilla WasströmMigri Johtaja Tiina SuominenSM/HKO Erityisasiantuntija Kari KananenSM/MMO Erityisasiantuntija Sanna Montin Pysyvä asiantuntija:VM Budjettineuvos Kirsti VallinheimoOhjausryhmän hallinnollinen sihteeri:SM/MMO Säädösvalmisteluavustaja Tiina Pelkonen  |
|  |  |